# "Wirtgen W 100 CFi": Īpašs uzdevums kompaktajai frēzēšanas mašīnai, veicot platjoslas tīkla paplašināšanu

**Austrijā kompaktā frēzēšanas mašīna “Wirtgen W 100 CFi” ar dziļās frēzēšanas iekārtu tiek izmantota tranšeju rakšanai pirms platjoslas kabeļu ieguldīšanas – tieši pirms tiek nofrēzētas veselas ietves.**

Visā pasaulē strauji pieaug optiskās šķiedras kabeļu izplatība, un Augšaustrijas apgabals Šērdinga, kas atrodas netālu no Vācijas robežas, nav nekāds izņēmums. Arī šeit kopienām tiek nodrošināta piekļuve platjoslas internetam. Engelhartscelle ir otrā kopiena, kas varēs novērtēt šīs nākotnes tehnoloģijas priekšrocības. Arī darbuzņēmējs – Lincas uzņēmums “Hemmelmair Frästechnik GmbH” – izmanto progresīvās tehnoloģijas, kas šajā gadījumā ir izgatavotas no tērauda un karbīda. Vietējā mēroga ceļu būves darbiem frēzēšanas pakalpojumu sniedzējs izmanto “W 100 CFi” – jaunākās paaudzes kompaktās frēzēšanas mašīnas modeli, kas aprīkots ar dziļās frēzēšanas iekārtu, ko “WIRTGEN” īpaši izstrādāja šim pielietojumam.

**Ātra pāreja starp tranšeju rakšanu un remontu**

"Mūsu uzņēmuma ekspluatācijā ir 15 “WIRTGEN” aukstās frēzēšanas mašīnas. Mūsu ilgtermiņa sadarbības laikā mēs esam augstu novērtējuši uzņēmuma risinājumu kompetenci, un tas mūs rosināja arī šajā gadījumā, strādājot Austrijā, vērsties pie “WIRTGEN GROUP”," skaidro “Hemmelmair” ģenerāldirektors Manfrēds Grosings (*Manfred Grössing*) . Kad prasības bija apspriestas ar “WIRTGEN” produktu vadības komandu, konstruktoru nodaļai zīmola galvenajā birojā Vācijā tika dots izstrādes uzdevums. "Mēs vēlējāmies, lai mūsu klientiem būtu iespēja izmantot frēzēšanas mašīnu elastīgi, t.i. tai jāspēj pārslēgties atpakaļ uz parastajiem remonta darbiem pēc iespējas ātrāk," saka “WIRTGEN GROUP” Austrijas filiāles pārdošanas un servisa uzņēmuma klientu apkalpošanas vadītājs Manfrēds Štīglers (*Manfred Stiegler*).

**Risinājums tranšeju rakšanai: jauns “Wirtgen” frēzēšanas rats**

“W 100 CFi” bija nevainojams kandidāts darbam Augšaustrijā. Kā viena no jaunās paaudzes “WIRTGEN” kompaktajām frēzēšanas mašīnām, tā ietver daudz novatorisku papildu un automatizētu funkciju, kas lietotājiem nodrošina ļoti efektīvu atbalstu mašīnas ekspluatācijas un darba optimizācijas procesos. “WIRTGEN” izstrādāja īpašu risinājumu tranšeju rakšanas metodei. Aiz piekļautas kāpurķēdes labajā pusē ir uzstādīts korpuss, kurā atrodas šaurs frēzēšanas rats, kas aprīkots ar standarta W6 cērtēm. Ņemot vērā ļoti lielo frēzēšanas diametru (1620 mm), tā spēj izfrēzēt līdz pat 600 mm dziļus un 300 mm platus kanālus. Rotācijas frēzēšanas kustība transportē nofrēzēto materiālu uz augšu, kur tas tiek izsviests pa deflektora plāksni un tekni.

Dziļās frēzēšanas iekārtu vada ar “W 100 CFi” tradicionālā vadības paneļa palīdzību. "Tas nozīmē, ka mašīnas operators var vadīt savu frēzēšanas mašīnu ierastajā veidā," paskaidro frēzēšanas tehnoloģijas projektēšanas un izstrādes daļas speciālists Andrēass Zalcs (*Andreas Salz*).

**Mašīna pielāgojama standarta un īpašās situācijās**

“Hemmelmair” ģenerāldirektoru Manfrēdu Grosingu uzreiz pārliecināja “WIRTGEN” tranšeju rakšanas risinājums: "Vieglā dziļās frēzēšanas iekārtas montāža un demontāža, kā arī vienkāršā “W 100 CFi” transportēšana ļauj mums izmantot šo frēzēšanas mašīnu elastīgi un līdz ar to optimāli." Tieši tā noritēja darbi Augšaustrijā: neilgi pēc tranšeju rakšanas darba kompaktā frēzēšanas mašīna “W 100 CFi” tika izmantota lauku ceļa remontam. Pateicoties “W 100 CFi” izmaksu efektivitātei, arī šeit ir izdevies trāpīt desmitniekā, šajā gadījumā – galvenokārt pateicoties Elastīgajai frēzēšanas sistēmai (*Flexible Cutter System*).

*Elastīgā frēzēšanas sistēma: Maksimāls pielietojuma spektrs*

“WIRTGEN” Elastīgā frēzēšanas sistēma (EFS) nodrošina optimālu risinājumu augstam mašīnas ražīguma izmantojumam: īsā laika posmā frēzēšanas veltnim var pielāgot dažādus rīku attālumus vai darba platumus. Atkarībā no mašīnas veida veltni iespējams nomainīt 0,5 līdz 1,5 stundās – piemēram, pārveidojot aukstās frēzēšanas mašīnu no standarta iekārtas par smalkās frēzēšanas mašīnu. Noņemt grambas no lauku ceļiem, sagatavot brauktuvi plānam pārklājumam, uzstādot smalko frēzēšanas veltni vai noņemt asfalta vai betona virsmu pārklājumu, uzstādot mikro smalko frēzēšanas veltni – visus minētos uzdevumus ir iespējams paveikt ar vienu aukstās frēzēšanas mašīnu. EFS frēzēšanas veltņu spektrs ir plašs, tādējādi nodrošinot aukstās frēzēšanas mašīnām daudzus pielietojumus.

Fotogrāfijas:

|  |  |
| --- | --- |
|  | W100CFi\_01005 Tranšeju rakšanas darbam Augšaustrijā “Hemmelmair Frästechnik GmbH” izvēlējās kompakto frēzēšanas mašīnu “W 100 CFi” no “Wirtgen” klāsta. Mūsdienu tranšeju rakšanas metode cauruļu un kabeļu ieguldīšanai samazina izmaksas, vienlaikus paātrinot optiskās šķiedras kabeļu izplatību. |

|  |  |
| --- | --- |
|  | W100CFi\_01003 Piedāvājot jaudīgu aukstās frēzēšanas mašīnu un pielāgojamu dziļās frēzēšanas iekārtu, kas aprīkota ar šauru frēzēšanas ratu, “Wirtgen” sniedz rentablu risinājumu platjoslas kabeļu ieguldīšanai. |

|  |  |
| --- | --- |
|  | W100CFi\_01007 Pēc tam, kad tukšās caurules ir ieguldītas, blakus esošais virszemes klājums parasti tiek nofrēzēts un kanāls tiek pārklāts ar jaunu pārklājošā asfalta kārtu. |

|  |  |
| --- | --- |
|  | W\_G\_ComboCutter\_00002\_HI Pēc tam, kad tukšās caurules ir ieguldītas, blakus esošais virszemes klājums parasti tiek nofrēzēts un kanāls tiek pārklāts ar jaunu pārklājošā asfalta kārtu. |
|  |  |

*Piezīme:* Šīs fotogrāfijas ir paredzētas vienīgi kā priekšskatījums. *Drukāšanai iespieddarbos, lūdzu, izmantojiet fotogrāfijas ar 300 dpi izšķirtspēju, kas ir pieejamas lejupielādei “Wirtgen GmbH” / “Wirtgen Group” tīmekļa vietnēs.*

|  |  |
| --- | --- |
| Lai iegūtu sīkāku informāciju,  lūdzu, sazinieties ar:  WIRTGEN GmbH  Korporatīvo sakaru daļa  Michaela Adams, Mario Linnemann  Reinhard-Wirtgen-Straße 2  53578 Windhagen  Vācija  Tālr.: +49 (0) 2645 131 – 0  Fakss: +49 (0) 2645 131 – 499  E-pasts: presse@wirtgen.com  www.wirtgen.com |  |